הוועדה המשותפת לוועדת הכלכלה ולוועדת החינוך, התרבות והספורט לפי חוק הרשות השנייה לטלוויזיה ורדיו, כנסת 20, פרוטוקול מספר 1, 2016-02-02 14:30

איתן כבל: שלום לכולם.

איתן כבל: אנחנו פותחים את הישיבה הרביעית היום של ועדת הכלכלה של הכנסת לישיבה של הוועדה המשותפת לוועדת הכלכלה וועדת החינוך, התרבות והספורט לפי חוק הרשות השנייה לטלוויזיה ורדיו.

איתן כבל: תלמד מאתנו, אדוני יושב-ראש ועדת החינוך.

איתן כבל: שלום חברי, גברתי מנהלת הוועדה, היועצת המשפטית, רשמת, דובר, באמת מכל הלב תודה.

איתן כבל: לשם מה התכנסנו?

יעקב פרי: כמה כסף ערוץ 10 צריך לשלם, בין אפס ל-5 מיליון שקל.

איתן כבל: מי מציג את הנושא, בבקשה?

<אסי מסינג: אני המשנה ליועץ המשפטי במשרד האוצר.

<אסי מסינג: סעיף 37ג(ד) לחוק הרשות השנייה קובע שבתקופת ההארכה השנייה ובתקופת ההארכה השלישית של הזיכיון לערוץ 10 יחולו הוראות שונות, שאינן רלוונטיות לעניין שלנו, ובין השאר גם שבעלי הערוץ ישלמו למדינה תמורה בעד תקופות ההארכה.

<אסי מסינג: הזיכיון המקורי ניתן לתקופה של 8 שנים.

<אסי מסינג: שתי תקופות הארכה נוספות לא נכללו במסגרת המכרז שנערך ולכן היה צורך לקבוע תמורה בעד תקופות ההארכה.

<אסי מסינג: למעשה המנגנון של קביעת התמורה הוא: שר האוצר, בהסכמת שר התקשורת ובאישור הוועדה המשותפת, וכל זאת לאחר שניתנה בפני השר המלצת הרשות השנייה לטלוויזיה ורדיו.

איתן כבל: שר האוצר ושר התקשורת נפגשו לדון על העניין, או שאתה לא יודע?

איתן כבל: סתם לצורך ידע אישי.

<אסי מסינג: הם התכתבו ביניהם על העניין.

<אסי מסינג: בסופו של יום עמדו בפני שר האוצר ושר התקשורת מגוון שיטות ושתי המלצות: המלצה של הרשות השנייה והמלצת הדרג המקצועי במשרד.

<אסי מסינג: שר האוצר החליט בסופו של יום לאמץ את ההמלצה של הדרג המקצועי במשרד, במסגרתה מוצע הערך העליון של מה שחוּשב לפי שיטת החישוב שהוצגה בפניו.

<אסי מסינג: הערך שמבוקש כאן הוא 5.28 מיליון ש"ח.

<אסי מסינג: אם תרצו, אפשר יהיה להרחיב לגבי השיטות השונות שהוצגו בפניו.

איתן כבל: מה המינימום והמקסימום שיכול היה להיות כאן?

איתן כבל: אני לא מדבר על אפס.

יעקב מרגי: הייתה המלצה ודרישה כזאת.

<אסי מסינג: הוצגו שתי המלצות.

<אסי מסינג: המלצת הרשות השנייה קבעה סכום של 16.2 מיליון ש"ח.

איתן כבל: יותר חשוב לי לדעת מתי התהליך הזה יסתיים.

איתן כבל: כל פעם יש הארכות.

<אסי מסינג: ההארכה נסתיימה.

<אסי מסינג: זו ההארכה השלישית ועכשיו אנחנו במצב של רישיון.

<אסי מסינג: הרישיון ניתן.

<הילה שמיר: ערוץ 10 נמצא ברישיון כרגע.

איתן כבל: אני רוצה להזכיר שמי שכתב את חוק הרישיונות, הראשון היה עבדכם הנאמן, אז אני מבקש, לא צריך להגיד לי מה זה רישיונות.

איתן כבל: זאת לא הייתה המצאה שלי.

איתן כבל: זאת הייתה המצאה של רובי ריבלין בשבתו כשר התקשורת ואז הצעתי לו לחוקק את החוק, כאשר הבנתי שפג תוקפם של הזיכיונות.

איתן כבל: אני יודע במה דברים אמורים.

<אסי מסינג: זה רק עד תום תקופת הזיכיון שהסתיימה ב-30 ביוני 2015.

איתן כבל: העניין ברור.

איתן כבל: יש למישהו הערות או הארות?

יעקב פרי: יש לי הרבה.

יעקב פרי: קראתי את המסמכים, אמנם בחטף, לא העמקתי בהם.

יעקב פרי: אם אני ממשיך את דבריך, ואני מקווה שהבנתי אותם, אני מבין שיש שלוש שיטות לחישוב הסכום שמשרד האוצר מבקש מערוץ 10.

יעקב פרי: אחת שמתבססת על ההפסדים שלהם אומרת אפס; השנייה שמתבססת על השווי הכלכלי של התועלות כתוצאה מהארכת הזיכיון, גם פה השיקול הוא אפס; והשיטה השלישית, שלפיה הגעתם ל-16 פסיק משהו מיליון שקלים, אבל אתם אומרים שבסופו של דבר שר האוצר קיבל את עמדת גורמי משרדו והסכום צריך לעמוד על 5.5 מיליון שקלים.

יעקב פרי: אני רוצה להקדים ולומר שלי זה נראה קצת כמו בזאר, נוהגים לומר פרסי או טורקי.

איתן כבל: נוהל בזארי.

איתן כבל: ..

יעקב פרי: כאשר אני קורא מעט מן החומר, נראה לי שעמדת משרד האוצר היא שלא יכול להיות מצב שלא יהיה תשלום בכלל, כלומר צריך להיות תשלום עבור הארכת הזיכיון.

יעקב פרי: אני כבר אומר לכם שלזה אני מסכים, אני חושב שצריך לשלם.

יעקב פרי: אני שואל, על מנת לא להאריך את דבריי ואת הדיון, איך דווקא 5.5 מיליון שקלים ולא 2 מיליון שקלים או מיליון שקלים או 3.25 מיליון שקלים?

יעקב פרי: זו שאלתי.

<אסי מסינג: אעשה סדר לגבי המודלים הקיימים ואסף וסרצוג ירחיב לגבי המודל שנבחר בסוף.

<אסי מסינג: עמדו בפני השר ארבעה מודלים אפשריים, שלושה מהם נכללו במסגרת המלצת הרשות השנייה, שבחרה להמליץ על הגבוה מבין שלושת המודלים שהיא סקרה, שזה 16 מיליון שקל, והמודל הרביעי שנבנה על-ידי אגף התקציבים הוא בסופו של דבר המודל שהשר מבקש לאמץ אותו.

יעקב פרי: כלומר השר החליט שלא לקבל את המלצת הרשות השנייה.

<אסי מסינג: במסגרת המודלים שהוצגו בפניו הוא החליט לאמץ את המודל של אגף התקציבים.

<אסי מסינג: לגבי המודל עצמו, אסף וסרצוג יוכל להרחיב ולומר איך הוא נעשה.

<אסף וסרצוג: אני מאגף התקציבים.

<אסף וסרצוג: אפרט בקצרה, ואם תרצו שארחיב את הדיבור על אחת מן הנקודות, בשמחה.

יעקב פרי: יש כאן שני יושבי-ראש והם יחליטו, אני קטונתי.

<אסף וסרצוג: עמדה לנגד עינינו גם חוות הדעת שהגישה מועצת הרשות השנייה.

<אסף וסרצוג: בחנו אותה, הסתכלנו.

<אסף וסרצוג: אנחנו בחרנו ללכת במתודולוגיה אחרת.

<אסף וסרצוג: המתודולוגיה שבחרנו בה הייתה לשים את עצמנו בעצם בתחילת התקופה, כאילו אנחנו בעל זיכיון שמגיע בתחילת התקופה, כמה הוא היה מוכן לשלם בעבור אותו זיכיון.

<אסף וסרצוג: ניתחנו מה ההוצאות שהיו חלות עליו במהלך התקופה האמורה.

<אסף וסרצוג: רוב ההוצאות הן הוצאות שקבועות בחקיקה, זה הוצאות על תוכן, הוצאות על חדשות.

<אסף וסרצוג: חלק מן ההוצאות הן הוצאות שלקחנו לפי benchmark בשוק – הוצאות הנהלה, כלליות וכדומה.

<אסף וסרצוג: התבססנו על ההכנסות שכן היו לערוץ 10 באותן שנים, אבל גם לקחנו הנחות כלשהן, הנחות נורמטיביות של יכולת כן להגדיל במידה מסוימת את נתח השוק או את ההכנסות שלהם באותן שנים כי זה כן משקלל בפנים חלק מן הדברים.

<אסף וסרצוג: לגבי מה שאמרת בנוגע לאפס, כמובן העמדה היא שלא יכול להיות אפס מכיוון שכל בעל זיכיון בתחילת התקופה היה אומר: זה שווה איזשהו ערך.

יעקב פרי: הוא היה מוכן לשלם.

<אסף וסרצוג: בסופו של דבר התוצאה שיצאה לנו היא המדרג, שהגיע עד 5.28 מיליון שקלים.

איתן כבל: נשמע את נציגי ערוץ 10.

<יואב הלדמן: אני משנה למנכ"ל ערוץ 10 ואני גם סמנכ"ל הכספים.

<יואב הלדמן: ראשית, אני רוצה להודות ליושב-ראש הוועדה על העזרה בכתיבת חוק הרישיונות, וגם לכבוד הנשיא ריבלין.

איתן כבל: חשבתי שאתה מודה על כך שהזדרזנו לקיים את הדיון ולקחת מכם 5 מיליון שקל...

<יואב הלדמן: אני באתי עם התיק של הכסף.

<יואב הלדמן: ..

יעקב מרגי: חיפשנו את הדמעות במלל.

יעקב מרגי: לא מצאנו.

יעקב מרגי: לא של משרד האוצר ולא שלכם.

יעקב מרגי: ..

<יואב הלדמן: הייתה חוות דעת של הרשות השנייה, שלא הסכמנו איתה, לא במתודה ולא בשום גישה שהייתה בה.

<יואב הלדמן: היה לנו גם ויכוח אפילו על הגישה השלישית.

<יואב הלדמן: לגבי חוות הדעת של אגף התקציבים, אסכים עם מה שנאמר פה, אפשר להתווכח על המסקנות במתודה, אבל כמו כל הערכת שווי, יש פה תחזיות שנעשו על-ידי אגף התקציבים ואנחנו יכולים לתת תחזיות אחרות.

<יואב הלדמן: מבחינתנו הנושא הזה מאחורינו.

איתן כבל: הגעתם להבנות.

<יואב הלדמן: מבחינתנו נקבל את הסיכום הזה.

יעקב פרי: אני כבר אומר לך שאני אתמוך בגלל שאם ערוץ 10 לא מתווכח סימן שאתם יכולים לשלם את זה, או שאתם מוכנים לשלם את זה.

<יואב הלדמן: אצטט אותך, אמרת משפט נכון:

<יואב הלדמן: אם היינו לוקחים את התאריך לאחור רטרואקטיבית על זיכיון או על התמורה על המשאב הציבורי הזה, מישהו היה צריך לשלם, ואז היה פה ויכוח כמה זה, וזה בין אפס למאה.

איתן כבל: חבר הכנסת פרי ידידי, אומַר קצת יותר מזה.

איתן כבל: כתוב "בעת ההיא המשכיל יידום".

איתן כבל: אני חושב שבעניין הזה "ובעת ההיא המשכיל יידום".

איתן כבל: טוב שערוץ 10 כתב לעצמו את הפסוק הזה בכניסה.

איתן כבל: אנחנו זורמים עם העניין.

איתן כבל: באמת אני יכול לומר לכם שבאופן אישי אני שמח מאוד שהייתה לי זכות ממש באופן אישי להיות בין אלה שנלחמו כדי שהערוץ ימשיך לפעול.

איתן כבל: אני מקווה, בעזרת השם, שלא נתאכזב.

איתן כבל: בבקשה, אדוני יושב-ראש ועדת החינוך, התרבות והספורט.

יעקב מרגי: תודה ליושב-ראש ועדת הכלכלה.

יעקב מרגי: כשקיבלתי את העניין שאלתי "מה לכהן בבית העלמין", לשם מה יש צורך בוועדה המשותפת, מה העניין?

יעקב מרגי: מילא הערוצים החינוכיים, ניחא.

יעקב מרגי: אבל התחלתי להעמיק בניירת ובאמת חיפשתי דמעות.

יעקב מרגי: לא מצאתי אותן, לא של אגף התקציבים ולא של ערוץ 10, להיפך.

עודד פורר: לא מדאיג אותך שלא מצאת דמעות?

עודד פורר: אני מתחיל להיות מודאג.

יעקב מרגי: התחושה הייתה שמחפשים איזה מודל, שתיים אחורה ואחת קדימה.

יעקב מרגי: זו התחושה שהמסמך שידר.

יעקב מרגי: בסוף נמצא איזה תרחיש שאימצתם אותו.

יעקב מרגי: אגיד לכם על מה אני שמח, על זה שהמדינה נמצאת במקום אחר בדיונים מול ערוץ 10.

יעקב מרגי: כל שוק התקשורת במדינת ישראל צריך להיות איתן יותר, חזק יותר, מגוון יותר.

יעקב מרגי: מכאן באה התמיכה שלי.

יעקב מרגי: וכמובן אמרתי לפרוטוקול את דעתי על הסוגיה הזאת, להבהיר את דעתי על מה שברור.

<אתי בנדלר: לגבי הכהן ובית הקברות.

יעקב מרגי: מבחינתי ועדה משותפת בסוגיה הזו של ערוצים מסחריים – הייתי משאיר את זה לוועדת הכלכלה.

יעקב מרגי: זה התחום שלה, זה הפרופסיה שלה.

יעקב מרגי: בסוגיה של ערוצי תוכן שהם חינוכיים בוודאי יש מקום לוועדה משותפת.

יעקב מרגי: או שנעשה חלוקה ברורה.

יעקב מרגי: פרט לכך שאני לא הולך להיות יושב-ראש ועדת החינוך לנצח, אבל אני מסתכל על הדברים בראייה לדורות הבאים.

איתן כבל: נא להדגיש את המשפט הזה.

איתן כבל: אני מודה לך, באמת תודה.

איתן כבל: זה סוג של גדלות נפש מקצועית לומר דבר שכזה.

איתן כבל: אני מביא את בקשת שר האוצר כפי שהונחה בפני הוועדה המשותפת של ועדת הכלכלה וועדת החינוך, התרבות והספורט של הכנסת בנושא התמורה בעד הארכת תקופות הזיכיון בערוץ השלישי.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: בעד – 4

איתן כבל: נמנעים – אין

איתן כבל: הבקשה אושרה.

איתן כבל: אני רוצה להזכיר שהישיבה הזאת היא של ועדה משותפת של ועדת הכלכלה ושל ועדת החינוך, התרבות והספורט.

איתן כבל: אני מודה לאדוני יושב-ראש ועדת החינוך, התרבות והספורט שסבור שכל העניינים הנוגעים לשידורים מסחריים צריכים להיות נידונים בוועדת הכלכלה ושצריך לתקן את החוק.

איתן כבל: אני מודה לכם.

איתן כבל: הישיבה נעולה.